༈ཐུ༽ཡོལ་མོ་བ་རྒྱལ་སྲས་རྡོ་རྗེ་དཔལ་འབར་ལ་བླ་ཐང་དུ་གདམས་པ། ༈ན་མོ་གུ་རུ་ཝེ། དུས་གསུམ་ཀུན་ཏུ་དྲིན་གྱིས་བསྐྱངས་པའི། ། རྩ་རྒྱུད་བླ་མ་རྗེ་བཙུན་པདྨ། སྤྲང་པོ་བདག་སོགས་སྤྱི་གཙུག་བརྒྱན་དུ། ། འདུ་འབྲལ་མེད་པར་རྟག་ཏུ་གསོལ་འདེབས། ། མཚན་ལྡན་བླ་མ་ཤཱཀྱའི་གདུང་ལས། ། རབ་འཁྲུངས་གསང་སྔགས་འཆང་བ་གང་གིས། ། རྫོགས་ཆེན་ཉམས་ལེན་བྱ་བའི་ཚུལ་ལུགས། ། མདོ་རུ་བསྡུས་པ་འདི་ལྟར་འབུལ་ལོ། ། ཡིད་བྱེད་བྲལ་བའི་རང་རིག་ལྟ་བ། ། མཚན་འཛིན་དྲི་བྲལ་སྒོམ་པའི་རྒྱལ་པོ། ། སྤང་བླང་བྲལ་བའི་སྤྱོད་པ་བསྐྱངས་པས། ། འཁོར་འདས་དྲི་བྲལ་ཀུན་བཟང་འགྲུབ་པོ། ། དེ་ལས་རང་གཞན་སྒོ་གསུམ་གྲོལ་ཕྱིར། ། བཞུགས་སྟངས་རླུང་གནད་རིག་དངོས་བསྟུན་ཏེ། ། ཡིད་བྱེད་སྤངས་པའི་གནད་དུ་སྒྲིལ་བས། ། སྣང་བཞི་མཐར་ཕྱིན་བདག་གཞན་དོན་འགྲུབ། ། ཞེས་པ་འབྲི་གུང་བྱ་བྲལ་གང་ལ། ། རྒྱལ་སྲས་རྡོ་རྗེ་དཔལ་འབར་གང་གིས། ། བསྐུལ་བའི་མན་ངག་གནད་བསྡུས་འདི་ཡང་། ། བླ་མེད་ཐང་གི་སྒར་དུ་བྲིས་སོ།